Enkya (Lwakusatu) July 9, 2019, akalulu wakati wa ttiimu 8 ez’atuuse ku mutendera gwa ‘Quarter’ mu kikopo kya FUFA Drum bwe kakwatibwa ku Offiisi za FUFA e Mengo wabula atendeka Tooro abataava mu kibinja sizoni ewedde bali kussaala baleme kubasuula ku bakyampiyoni ba Sizoni ewedde aba Buganda n’akwata ekyokubiri West Nile.
Muhumuza agamba nti ekiruubirirwa kyabwe kya kutuuka ku fayinolo wabula ku mutendera gwa ‘quarter ne ‘Semi’ tebandiyagadde kusisnka Buganda oba West Nile kuba bandyekiika mu kkubo lyabwe.
“Ssinga tutuuka ku ‘Semi’ za sizoni eno, n’ekokopo tusobola okukitwala kasita tutasisikana ba kyampiyoni naye nga twetegese bulungi okuvuganya,” Muhumuza bwe yategeezezza.
Tooro y’awangudde ensiike zombi n’omugatte gwa ggoolo 4-0 awaka ne kubugenyi ng’ewandulamu Kampala era n’ekulembera ekibinja A n’obubonero 10.
Ttiimu ezirindiridde akalulu kuliko; Tooro, Busoga, Buganda, Lango, Acholi, Bugishu, Bukedi ne West Nile.
Buganda be balina ekikopo kya sizoni ewedde, ezisigadde zinoonya kisooka.
lug_Latn lug_Latn lug_Latn lug_Latn lug_Latn lug_Latn